Document ID: 31986D0563

KOMISSION PÄÄTÖS,
tehty 12 päivänä marraskuuta 1986,
tiettyjen suljinjärjestelmien vahvistamisesta neuvoston direktiiveissä 66/401/ETY ja 69/208/ETY tarkoitetuiksi "kertakäyttöisiksi suljinjärjestelmiksi" tehdyn päätöksen 81/675/ETY muuttamisesta (86/563/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 86/155/ETY(2), ja erityisesti sen 9 artiklan 1 kohdan,
ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(3), sellaisena kuin se on viimeksi muutettuna direktiivillä 86/155/ETY, ja erityisesti sen 9 artiklan 1 kohdan,
sekä katsoo, että
komission päätöksessä 81/675/ETY(4) todetaan, että tietyt suljinjärjestelmät ovat siementen ja lisäysaineiston kaupan pitämisestä annetuissa neuvoston direktiiveissä, mukaan lukien direktiivit 66/401/ETY ja 69/208/ETY, tarkoitettuja "kertakäyttöisiä suljinjärjestelmiä",
tällöin todettiin, että tuolloin yksinomaan viljakasvien siemenille vahvistetun menetelmän käyttöä tulisi vähentää uuden menetelmän hyväksi, jota olisi tarkasteltava uudelleen viiden vuoden kuluttua,
käytäntö on osoittanut, että mainittu menetelmä antaa riittävät takeet tehokkuudesta ja se olisi edelleen luettava direktiivin 66/401/ETY ja direktiivin 69/208 tarkoittamaksi "kertakäyttöiseksi suljinjärjestelmäksi" tiettyjen rehu- sekä öljy- ja kuitukasvien osalta, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN,
1 artikla
Korvataan päätöksen 81/675/ETY 1 artiklan 2 kohdan ilmaisu "direktiivin 66/402/ETY 9 artiklan 1 kohdassa tarkoitetuiksi kertakäyttöisiksi suljinjärjestelmiksi" seuraavilla ilmaisuilla:
"- direktiivissä 66/401/ETY seuraavien lajien osalta:
Lupinus albus,
Lupinus angustifolius,
Lupinus luteus,
Pisum sativum,
Vicia faba,
Vicia pannonica,
Vicia sativa,
Vicia villosa;
- direktiivissä 66/402/ETY;
- direktiivissä 69/208/ETY seuraavien lajien osalta:
Arachis hypogaea,
Glycine max,
Gossypium spp,
Helianthus annuus:".
2 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä marraskuuta 1986.

Labels: 3
17
6